GOFAL CYMDEITHASOL, CYMRU Enwi, cychwyn a chymhwyso 1 1 Enw'r Rheoliadau hyn yw Rheoliadau Asiantaethau Gofal Cartref (Cymru) (Diwygio) 2013 a deuant i rym ar 28 Chwefror 2013. 2 Mae'r Rheoliadau hyn yn gymwys o ran Cymru. Dehongli 2 Yn y Rheoliadau hyn— ystyr “y prif Reoliadau ” (“ the principal Regulations ”) yw Rheoliadau Asiantaethau Gofal Cartref (Cymru) 2004 ; ystyr “y Rheoliadau Cofrestru ” (“ the Registration Regulations ”) yw Rheoliadau Cofrestru Gofal Cymdeithasol a Gofal Iechyd Annibynnol (Cymru) 2002 . Diwygio'r prif Reoliadau 3 1 Mae'r prif Reoliadau wedi eu diwygio fel a ganlyn. 2 Yn rheoliad 2 (dehongli), mewnosoder yn y man priodol yn ôl trefn yr wyddor— ystyr “cymhwyster gofynnol” (“ required qualification ”) yw cymhwyster sy'n gynwysedig mewn rhestr a gynhelir gan Weinidogion Cymru at ddiben y Rheoliadau hyn; . 3 Yn rheoliad 8(3)(c) (ffitrwydd y darparydd cofrestredig), ar ôl “person” mewnosoder “ond dim ond os yw'r person hwnnw yn rheoli neu'n bwriadu rheoli'r asiantaeth y bydd y dogfennau a grybwyllir ym mharagraffau 6A a 6B o Atodlen 2 yn ofynnol”. 4 Yn rheoliad 9 (penodi rheolwr)— a ar ddiwedd paragraff (5), ar ôl y geiriau “Atodlen 2” mewnosoder “ac nad yw'r wybodaeth a grybwyllir ym mharagraffau 6A a 6B o Atodlen 2 yn ofynnol”. b ar ôl paragraff (5), mewnosoder— 6 Os yw'r darparydd cofrestredig yn bwriadu rheoli'r asiantaeth, rhaid i'r unigolyn hwnnw— a cydymffurfio â'r gofynion a bennir yn rheoliad 10 (ffitrwydd y rheolwr); a b hysbysu swyddfa briodol Gweinidogion Cymru ar unwaith am y dyddiad y bydd rheolaeth o'r fath yn dechrau. 5 Yn rheoliad 10 (ffitrwydd y rheolwr)— a ar ddechrau paragraff (2)(c) mewnosoder “yn ddarostyngedig i baragraff (7),”; b ar ôl paragraff (2), mewnosoder y canlynol— 3 Yn ddarostyngedig i baragraff (4), mae cyfeiriad at gymwysterau, medrau a phrofiad yn cynnwys gofyniad bod yn rhaid i'r person feddu ar gymhwyster gofynnol. 4 Pan fo person, nad yw yn dal cymhwyster gofynnol, wedi cael ei benodi yn rheolwr ar asiantaeth cyn 28 Chwefror 2013 nid yw'r person hwnnw yn ffit i reoli asiantaeth oni bai ei fod yn cael cymhwyster gofynnol heb fod yn hwyrach na— a 31 Rhagfyr 2013; neu b unrhyw ddyddiad hwyrach y bydd Gweinidogion Cymru yn cytuno sydd yn rhesymol o dan yr holl amgylchiadau. 5 Nid yw unrhyw beth ym mharagraffau (3) neu (4) yn effeithio ar unrhyw ofyniad i reolwr feddu ar gymwysterau neu fedrau eraill neu brofiad arall sy'n berthnasol i'r materion hynny a nodwyd ym mharagraff (2)(b). 6 Nid yw person yn ffit i reoli asiantaeth oni fo wedi ei gofrestru fel rheolwr asiantaeth gyda Chyngor Gofal Cymru heb fod yn hwyrach na— a 31 Rhagfyr 2013; neu b unrhyw ddyddiad hwyrach y bydd Gweinidogion Cymru yn cytuno sydd yn rhesymol o dan yr holl amgylchiadau. 7 Pan fo Gweinidogion Cymru wedi cytuno ar estyniad amser o dan baragraffau (4)(b) neu (6)(b), mae'n rhaid bod yr wybodaeth y cyfeiriwyd ati ym mharagraffau 6A a 6B o Atodlen 2 ar gael yn unol â thelerau'r cytundeb hwnnw. 6 Yn Atodlen 2 (yr wybodaeth sy'n ofynnol mewn perthynas â darparwyr a rheolwyr cofrestredig asiantaeth a phersonau sydd wedi'u henwi i ddirprwyo ar gyfer person cofrestredig) ar ôl paragraff 6, mewnosoder— 6A Tystiolaeth ddogfennol am gymhwyster gofynnol. 6B Tystiolaeth ddogfennol am gofrestru gyda Chyngor Gofal Cymru. Diwygio'r Rheoliadau Cofrestru 4 1 Mae'r Rheoliadau Cofrestru wedi eu diwygio fel a ganlyn. 2 Yn Atodlen 1 (yr wybodaeth sydd i'w darparu wrth wneud cais am gofrestriad fel person sy'n rhedeg sefydliad neu asiantaeth), yn Rhan 1 (gwybodaeth am y ceisydd)— a ym mharagraff 1(ba), ar ôl “care home” mewnosoder “or the agency is a domiciliary care agency”; b ym mharagraff 2(ca), ar ôl “care home” mewnosoder “or the agency is a domiciliary care agency”. 3 Yn Atodlen 3 (yr wybodaeth a dogfennau sydd i'w darparu wrth wneud cais am gofrestriad fel rheolwr sefydliad neu asiantaeth), yn Rhan 1 (gwybodaeth), ar ôl paragraff 2B, mewnosoder— 2C Where the agency is a domiciliary care agency, details of the applicant’s registration with the Care Council for Wales. Lesley Griffiths Y Gweinidog Iechyd a Gwasanaethau Cymdeithasol, un o Weinidogion Cymru 5 February 2013